open-index/open-wikipedia-markdown huggingface dataset:
The Latin Kings (yhtye)

**The Latin Kings** eli T.L.K*.* oli ruotsalainen hiphop-yhtye, aktiivinen noin 1991–2005. Ryhmän alkuperäisiä jäseniä olivat Dogge Doggelito (Douglas León), Rodde (Rodrigo Pencheff) sekä veljekset Chepe (Hugo Salazar Campos) ja Salla (Cristian Salazar Campos), joilla kaikilla on latinalaisamerikkalainen tausta.

Ryhmä osallistui rapin Ruotsin mestaruuskisoihin 1991, ja sijoittui kolmanneksi (Rodden perustaman) Infinite Massin vietyä mestaruuden. Kilpailun jälkeen he aloittivat yhteistyön Gordon Cyrusin kanssa.

## Tausta
Latin Kings esiintyi vuonna 1994 televisio-ohjelmassa, jossa ryhmää esiteltiin ristiriidassa Ultima Thule -yhtyeeseen. Ohjelma halusi täten näyttää ruotsalaisen musiikin vastakkaiset voimat. Ohjelman seurauksena oli, että sekä Ultima Thulen että Latin Kingsin musiikille tuli suurta kysyntää.

Ryhmän ensimmäinen albumi, *Välkommen till förorten* (suom. Tervetuloa lähiöön) ja sinkku "Snubben" (suom. Hemmo) ilmestyi vuonna 1994. *Välkommen till förorten* oli Gordon Cyrusin tuottama, kun taas muut albumit olivat Sallan ja Chepen tuottamia.

Vuonna 1995 yhtye julkaisi Los Reyes Latinos -nimellä *Bienvenido a mi barrio* -nimisen espanjankielisen version *Välkommen till förorten* -albumista. Version tarkoitus oli tavoitella Etelä-Amerikan kuuntelijoita. Rodde palasi lähinnä siksi, ettei Dogge ollut kovin hyvä espanjan puhuja.

Päästyään vapaaksi epäedullisesta Warnerin levysopimuksesta 1990-luvun puolivälissä ryhmä perusti Redline Records -levy-yhtiön.

Ryhmä oli kiertueella monta kertaa vuosina 2003–2004, muun muassa "Cashen Dom Tas Tour" -kiertueella. Vuonna 2005 ilmestynyt sinkkukokoelma *Familia Royal* on ryhmän viimeinen albumi.

Latin Kingsin tekstit on julkaistu kirjassa *The Latin Kings Texter*, joka ilmestyi 2004. Tämän lisäksi ryhmästä on kirjoitettu kirja, *The Latin Kings portfolio: den sanna berättelsen om Chepe, Dogge och Salla*, joka ilmestyi sitä seuraavana vuonna.

Dogge Doggelito ilmoitti ryhmän hajonneen haastattelussa Djungeltrumman-sivuston kanssa 2007. Samana vuonna hän kertoi haastattelussa TV4-kanavalla, että ryhmä oli ollut jo monta vuotta hajonnut.

## Diskografia

* 1994 – *Välkommen till förorten* (suom. Tervetuloa lähiöön)
* 1995 – *Bienvenido a mi barrio* (suom. Tervetuloa lähiöön)
* 1997 – *I skuggan av betongen* (suom. Betonin varjossa)
* 2000 – *Mitt kvarter* (suom. Korttelini)
* 2003 – *Omertà*
* 2005 – *Familia Royal*
## Palkinnot

* 2014 – Valittu Swedish Music Hall of Fame -listalle
* 1994 – Grammis

## Lähteet
Mainiemi

**Mainiemi** () on rekisterikylä Kemiönsaaren kunnassa. Kylä sijaitsee kunnan koillisosassa Halikonlahden rannalla.

Mainiemi sijaitsee Halikonlahden Matildansalmen edustalla. Kylään kuuluu myös pieni alue Ornaistenlahden pohjukassa. Naapurikylät ovat Berga ja Kiila. Mainiemi on muodostunut kahden vanhan suurtilan maille, eikä kylässä edelleenkään ole paljoa asutusta. Kylän rannat on otettu laajalti kesäasutuskäyttöön. Kylän pohjoisosassa on yleisurheilukenttä.

Mainiemen vanhat tilat ovat olleet Wästergård ja Mainiemen säteri. Säteriä ovat asuttaneet useat korkea-arvoiset virkamiehet. Paikallisissa kertomuksissa säteri olisi sama kuin Välskärin kertomusten Mainiemen linna. Säteri jaettiin kahtia 1800-luvun alussa Nedergårdin ja Uppgårdin tiloiksi ja vuonna 1964 Wästergård ja Nedergård sekä kaksi pienempää tilaa yhdistyivät uudeksi Mainiemen tilaksi.

## Lähteet
Turoen kivi

**Turoen kivi** on kaiverrettu kivi Irlannin Galwayn kreivikunnan Bullaunin kylässä. Kivi on kaiverrettu vuosien 250–150 eaa. välillä, ja se liitetään kelttiläiseen La Tènen kulttuuriin. Kiveä pidetään yhtenä parhaista Irlannin esihistoriallisen taiteen esimerkeistä.

## Kivi ja kaiverrukset
Turoen kivi sijaitsee Irlannissa Bullaunin kylässä lähellä Loughrean pikkukaupunkia Galwayn kreivikunnan alueella. Nykyiselle paikalleen se on siirretty 1850-luvulla. Kiveä käytettiin tuolloin Turoen tilan pihakoristeena. Kiven tarkkaa alkuperäistä sijaintia ei tunneta. Se oli Rath of Feerworen muinaislinnallan tuntumassa Kiltullaghissa lähellä kiven nykyistä paikkaa. Alkuperäisellä paikalla on myös muita pystyyn asetettuja kiviä, joissa ei tosin ollut samanlaisia kaiverruksia.

Kivi on graniittia. Muodoltaan se on lieriömäinen, ja sen pää on kupolimainen. Joskus muotoa on kuvailtu fallokseksi, joskin alueella on samantapaisia kiviä myös luonnostaan. Kivellä on maanpinnasta mitattuna korkeutta 1,2 metriä. Maanpinnan alapuolella kiveä on noin 48&nbsp;cm. Kiven yläosassa on 68 cm kokoinen alue, joka on koristeltu La Tènen tyyppisin kaiverruksin. Kuviointi on sommiteltu neljään osaan, kaksi kolmiomaisesti ja kaksi D-muotoisesti. Kaiverruksissa ympyräkuvioita, lehtikuvioita, triskelejä, torvia ja linnun pää. Kaiverrukset rajautuvat niiden alla olevaan porraskuvioon.

## Historia
Turoen kiven on yleensä arvioitu olevan peräisin vuosien 250–150 eaa. väliltä, ja tyyliltään se edustaa La Tènen kulttuuria. Irlannista ennen kristinuskon saapumisen aikaa tehtyjä kiviä tunnetaan kaikkiaan viisi. Turoen kiveä pidetään niistä vaikuttavimpana. Kaiverrusten tyylisiä kuviointeja tunnetaan ensimmäiseltä vuosisadalta eaa Englannista ja Walesista myös metalliesineistä. Sen sijaan samantapaisia kaiverrettuja kiviä niistä ei ole löytynyt. Kiviä on kuitenkin muualla Euroopassa. Erityisen yleisiä ne ovat Luoteis-Ranskassa. Kivet Ranskassa eivät ole kuitenkaan täysin samankaltaisia. Turoen kivi lieneekin esimerkki La Tènen saarilla kehittyneestä taiteen tyylistä. 

Asiantuntijat ovat joskus kaavailleet kiven siirtämistä paikaltaan suojaan säältä. Paikalliset ovat kuitenkin vastustaneet aikeita.

## Lähteet
Christine Caine

**Christine Caine** (23. syyskuuta 1966) on australialainen aktivisti, evankelista, kirjailija ja kansainvälinen puhuja. Caine perusti yhdessä aviomiehensä Nick Cainen kanssa ihmiskaupan vastaisen A21-kampanjan vuonna 2008. Järjestöllä on nykyisin 10 toimistoa 9 maassa sekä 5 uhreille suunnattua ohjelmaa.

Vuonna 2015 Caine perusti Propel Women-järjestön, jonka tarkoituksena on kehittää naisten johtajuutta ja elämäntaitoja. Caine meni naimisiin Nick Cainen kanssa vuonna 1996. Pariskunnalla on kaksi lasta: Catherine ja Sophia.

Caine on perustanut myös Zoe Churchin Euroopan seurakuntia. Seurakunnalla on toimintaa Sofiassa, Varsovassa ja Thessalonikissa.

## Teokset
**Unexpected: Leave Fear Behind, Move Forward in Faith, Embrace the Adventure*. 2018. 
**Unshakeable: 365 Devotions for Finding Unwavering Strength in God’s Word*. 2017. 
**Unashamed: Drop the Baggage, Pick up Your Freedom, Fulfill Your Destiny*. 2016. 
**Unstoppable: Running the Race You Were Born to Win*. 2014. 
**Undaunted: Daring To do what God calls you to do*. 2012. 
**A Life Unleashed: Giving Birth to Your Dreams*. 2012. 
**Can I have and Do It All Please?* 2009. 
**Run to Win: Pursuing God and Finishing Strong*. 2008. 
**The Core Issue*. 2007. ASIN: B008SYRDS2
**Stop Acting Like A Christian. Just Be One*. 2007. 
**Youth Ministry*. 2002. 
**Certain Uncertainty*. 2009. ASIN: B002TVLKL6
**Passion: Living Life Large*. 2006. ASIN: B0051QYW5M
**DNA of a Leader*. 2006. ASIN: B00589YV2Q
**I’m Not Who I Thought I Was*. 2006. ASIN: B001HEM10K
**Possessing the Promise*. 2005. ASIN: B0084V78DO
**Understanding Teenagers*. 2005. ASIN: B001O8OQT8
**Your Dreams Can Come True*. 2005. ASIN: B005C4WGJ2
**God Wants You To Win*. 2004. ASIN: B009BIDAT0
**Relationships: An Issue of the Heart*. 2003. ASIN: B005FGOFT6
**Activating Your Potential*. 2003. ASIN: B007Q1WMHA
**Relationships Q&A*. 2003. ASIN: B005FGOFT6

## Lähteet
Kirjallisuusvuosi 1778

**Kirjallisuusvuosi 1778** käsittelee vuoden 1778 tärkeitä kirjallisuuden tapahtumia, uutisia ja julkistuksia.

## Tapahtumia
* Suomalainen pappi Sigfridus Aronus Forsius kirjoitti 1500-luvun lopulla suomalaisten muinaisista jumalista latinankielisen runon, joka kuitenkin katosi. Vuonna 1778 eräässä sanomalehdessä julkistettiin latinalainen runo, jonka uskotaan olevan aiemmin kadonnut Forsiuksen runo. 
* Teoksessa *Grammar of the Bengali Language* käytettiin bengalilaista kirjaimistoa ensimmäisen kerran painotuotteessa.
* Teatro alla Scala otettiin käyttöön Milanossa.

## Julkaisuja
* Anna Laetitia Barbauld &ndash; *Lessons for Children* (ensimmäinen osa)
* Pierre Beaumarchais &ndash; *[[Figaron häät]]* (ensiesitys vuonna 1884)
* Fanny Burnley &ndash; *Evelina* (julkaistu anonyyminä)
* André Ernest Modeste Grétry &ndash; *Le jugement de Midas* (ooppera)
* Pierre-Louis Ginguené &ndash; *Satire des Satires*
* Johann Gottfried von Herder &ndash; *Volkslieder nebst untermischten anderen Stücken*
* Ignacy Krasicki &ndash; *Monachomachia* ('Munkkien sota')
* Isaac Lithovius &ndash; *Ulosweto kysymyxistä, jotka ennen tätä doct. Mart. Lutheruxen Catechismuxen, ja doct. Gezeliuxen Kysymys kirjan lawiammaxi selityxexi owat ulosannetut*
* Georg Mathesius &ndash; *Tankar, yttrade då regements-skrifwaren herr Jacob Brunell ... nedlades i des graf, som skedde Wasa d. 10 februarii 1778*
* Hermann Samuel Reimarus &ndash; *Von Dem Zwecke Jesu und Seiner Jünger*.

## Palkintoja

## Lähteet
Karl Ludvig von Zansen

**Karl Ludvig von Zansen** (1. syyskuuta 1807 – 16. tammikuuta 1874 Siuntio) oli suomalainen upseeri ja valtiopäivämies.

Von Zansenin vanhemmat olivat majuri Fredrik August von Zansen ja Vilhelmina Teodora von Harder ja puoliso vuodesta 1837 Katarina Sofia Snellman (k. 1842). Von Zansen tuli ylioppilaaksi Turussa 1824. Hän palveli vapaaehtoisena venäläisessä Lappeenrannan jalkaväkirykmentissä. Portepévänrikki ja vänrikki hänestä tuli 1833. Von Zansen sai siirron 12. suomenmaalaiseen linjapataljoonaan 1835, aliluutnantti hänestä tuli 1836 ja palveluksesta hän erosi luutnanttina 1838. Hän omisti Suitian kartanon Siuntiossa vuodesta 1840. Von Zansen oli valtiopäiväedustaja aatelissäädyssä 1872. 

Karl Ludving von Zansenin veli oli kassanhoitaja, valtiopäivämies Fredrik Ernst Gottlieb von Zansen.

## Lähteet
Rautalammin seurakunta

**Rautalammin seurakunta** on luterilainen seurakunta Pohjois-Savossa, Rautalammilla. Seurakunta kuuluu Kuopion hiippakuntaan, ja sen kirkkoherrana toimii Heikki Marjanen.

Rautalammin alue kuuluu Pohjois-Savon leimallisesti herännäishenkiseen herätysliikealueeseen. Liikkeellä on kuitenkin muun Kuopion länsipuolen tavoin vain vähän erityistä kannatusta alueella.

## Lähteet
Karl Efraim Lilius

**Karl Efraim Lilius** (5. marraskuuta 1803 Orivesi – 10. lokakuuta 1867 Tyrvää) oli suomalainen pappi, opettaja ja valtiopäivämies. 

Liliuksen vanhemmat olivat komissiomaanmittari Natanael Lilius ja Maria Elisabet Gåhlros ja puolisot vuodesta 1838 Katarina Vilhelmina Bohm (k. 1839) ja vuodesta 1852 Matilda Helena von Knorring (k. 1903). Lilius tuli ylioppilaaksi 1824, valmistui filosofian kandidaatiksi 1831  ja vihittiin papiksi 1851. Rovastin arvon hän sai 1856. Liliuksesta tuli Haminan kadettikoulun vt. matematiikan opettaja 1833 ja vakinainen 1838. Tyrvään kirkkoherraksi hän tuli 1853.  Lilius oli pappissäädyssä edustaja valtiopäivillä 1863.  

Karl Efraim Liliuksen lapsia olivat muun muassa Hugo Lilius ja Kasimir Lilius.

## Lähteet
Saxigon

**Saxigon** on saksofonisti Pepa Päivisen ensimmäinen sooloalbumi.

## Kappaleet
Kaikki kappaleet Edward Vesala
#  
# 
# 
# 
# 

## Kokoonpano
* Edward Vesala – rummut, lyömäsoittimet
* Jimi Sumén – kitara
* Iro Haarla – kosketinsoittimet, harppu
* Pepa Päivinen – tenori-, baritonisaksofoni

## Aiheesta muualla
* ''Saxigon'' discogs.com -sivustolla
Marcel Arland

**Marcel Arland** (1899 Varennes-sur-Amance, Haute-Marne, Ranska – 1986 Pariisi, Ranska) oli ranskalainen kirjailija ja kriitikko. Hän oli Ranskan akatemian jäsen

Arland oli mukana dadaistien ja surrealistien toiminnassa. Hän oli *[[Nouvelle Revue Française]]n* päätoimittaja ja vuodesta 1968 Ranskan akatemian jäsen. Arland sai Goncourt-palkinnon vuonna 1929 ilmestyneestä teoksesta *L'Orde*.

## Suomennettu tuotanto
Arlandin novelleja sisältyy antologiaan *[[Varjo tai kevyt valo]]*, suom. ja toim. Mirja Bolgar WSOY 1980 
* Hän itkee
* Koivut
* Manaus
* Tiet
* Turvapaikka
* Untako vai? Sittenkin...

## Lähteet

## Aiheesta muualla
Fredrik Aminoff

**Fredrik Aminoff** (29. marraskuuta 1807 Mietoinen – 5. huhtikuuta 1880 Espoo) oli suomalainen vapaaherra, juristi ja valtiopäivämies.

Aminoffin vanhemmat olivat kreivi Johan Fredrik Aminoff ja Eva Matilda Bruncrona ja puoliso vuodesta 1846 Elisabet Juliana Emma Fredrika Schade (k. 1903). Aminoff tuli ylioppilaaksi 1824 ja suoritti tuomarintutkinnon 1828. Hänestä tuli Turun hovioikeuden ylimääräinen notaari 1830, senaatin oikeusosaston ylimääräinen kopisti 1832, prokuraattorintoimituskunnan kopisti 1833 ja kanslisti 1839, mistä tehtävästä hän erosi 1842. Aminoff oli tilanomistaja Espoon Juvassa. Valtiopäiväedustaja aatelissäädyssä hän oli 1863–1864, 1867 ja 1872.

Jalkaväenkenraali, valtiopäivämies Adolf Aminoff oli Fredrik Aminoffin veli. Kreivi, juristi ja virka- ja valtiopäivämies Johan Fredrik Aminoff oli Fredrik Aminoffin poika.  

## Lähteet
Gothemsånin vesistö

**Gothemsånin vesistö** (, myös muodossa *Gothemån* , vesistöaluetunnus 117) muodostuu Gotlannissa Itämeren pääaltaaseen laskevan Gothemsånin ja sen sivujokien yhteisestä valuma-alueesta, jonka kokonaispinta-ala on 480 neliökilometriä. Se on yksi Ruotsin päävesistöalueista.

## Pääuoma
Vesistön pääuomana on sen nimikkojoki Gothemsån, jonka pituus on 50 kilometriä. Sen keskivirtaama (MQ) on 3,6 kuutiometriä sekunnissa, mikä tekee  noin 0,1 kuutiokilometriä vettä vuodessa. Talven jälkeen huippuvirtaamien keskiarvo (MHQ) on 34 kuutiometriä sekunnissa.

## Vesistön valuma-alue
Gotlannissa on kaksi päävesistöaluetta, jotka jakavat keskenään saaren keskiosat. Toinen Snoderånin vesistö (tunnus 118) sijaitsee tämän eteläpuolella. Muu osa saarta on mereen laskevien ojien ja purojen valuma-alueita, joiden yhteispinta-ala on yli puolet saaresta.

## Lähteet
### Huomautuksia

### Viitteet
Varjo tai kevyt valo

**Varjo tai kevyt valo: valikoima Ranskan nykyproosaa** on Mirja Bolgárin kääntämä ja toimittama antologia. Sen on julkaissut vuonna 1980 WSOY. Antologiaan sisältyy seuraavien kirjailijoiden novelleja ja kaksi romaanikatkelmaa. Tekstien jäljessä on kirjailijaesittelyt. 

* Marcel Arland
* Christiane Baroche
* Yves Berger
* Daniel Boulanger
* Pierrette Fleutiaux
* Pierre Gascar
* Roger Grenier
* André Pieyre de Mandiargues
* Dominique Rolin
* Henri Thomas

## Lähteet
Fredrik Ernst Gottlieb von Zansen

**Fredrik Ernst Gottlieb  von Zansen** (4. syyskuuta 1804 Rubkow, Pommeri – 25. joulukuuta 1879 Porvoo) oli suomalainen juristi ja virka- ja valtiopäivämies.

Von Zansenin vanhemmat olivat majuri Fredrik August von Zansen ja Vilhelmina Teodora von Harder ja puolisot vuodesta 1836 Amanda Lovisa Amalia von Kræmer (k. 1862) ja vuodesta 1879 Celina Sofia Krogerus (k. 1884). Von Zansen tuli ylioppilaaksi 1822 ja suoritti tuomarintutkinnon 1825 ja kameraalitutkinnon 1826. Hänestä tuli senaatin sotilastoimituskunnan ylimääräinen kopisti 1826 ja ylimääräinen kamarikirjuri 1828, yleisen revisio-oikeuden ylimääräinen kopisti 1830, vakinainen kopisti 1831 ja kanslisti 1833, mistä toimesta hän erosi 1846. Von Zansen oli senaatin valtiovaraintoimituskunnan ylimääräinen kamarikirjuri vuodesta 1853 ja leimapaperikonttorin kassanhoitaja 1856–1868.  Hän omisti Albergan kartanon Espoossa vuoteen 1853. Von Zansen oli valtiopäiväedustaja aatelissäädyssä 1863–1864. 

Fredrik Ernst Gottlieb von Zansenin veli oli upseeri, tilanomistaja ja valtiopäivämies Karl Ludvig von Zansen. Hänen poikiaan ensimmäisestä avioliitosta olivat maanmittari, valtiopäivämies Fredrik Frithiof Maximilian Gottlieb von Zansen ja insinööri, virka- ja valtiopäivämies Fredrik Nikolai Onni Theodor von Zansen. 

## Lähteet
Rautavaaran seurakunta

**Rautavaaran seurakunta** on luterilainen seurakunta Pohjois-Savossa, Rautavaaran kunnassa. Seurakunnan pääkirkko on Rautavaaran kirkko ja kirkkoherrana toimii Juha Luukkonen.

Rautavaaran alue kuuluu Pohjois-Savon leimallisesti herännäishenkiseen herätysliikealueeseen. Liikkellä on kuitenkin vain vähän erityistä kannatusta Rautavaarassa.

## Historia
Rautavaaran itsenäisen seurakunnan edeltäjä oli vuonna 1816 perustettu Nurmeksen alainen rukoushuonekunta. Rautavaara muuttui kappeliseurakunnaksi 1849 ja erotettiin omaksi seurakunnakseen vuonna 1894. Lopullinen ero toteutui vasta 1906. Vuonna 1907 seurakuntaan liitettiin merkittävä alue Nilsiän pitäjästä; osia Keyrityn, Suojärven ja Siikajärven kylistä.

## Lähteet
Snoderånin vesistö

**Snoderånin vesistö** (, vesistöaluetunnus 118) muodostuu Gotlannissa Itämeren pääaltaaseen laskevan Snoderånin ja sen sivujokien yhteisestä valuma-alueesta, jonka kokonaispinta-ala on 183 neliökilometriä. Se on yksi Ruotsin päävesistöalueista.

## Pääuoma
Vesistön pääuomana on sille nimen antanut joki Snoderån, jonka pituus on 32 kilometriä. Sen keskivirtaama (MQ) on 1,2 kuutiometriä sekunnissa, mikä tekee alle 0,1 kuutiokilometriä vettä vuodessa. Talven jälkeen joen huippuvirtaamien keskiarvo (MHQ) on 12 kuutiometriä sekunnissa.

## Vesistön valuma-alue
Gotlannin saarella on kaksi päävesistöä, joista toinen on pohjoispuolella sijaitseva Gothemsånin vesistö (tunnus 117). Ne sijaitsevat keskellä saarta ja niitä ympäröi mereen laskevien purojen ja ojien valuma-alueet, joiden yhteispinta-ala on yli puolet saaresta.

## Huomautuksia

## Lähteet
### Viitteet
Axel Fredrik Boije af Gennäs (1805–1876)

**Axel Fredrik Boije af Gennäs** (22. elokuuta 1805 Porvoo – 23. lokakuuta 1878 Hämeenlinna) oli suomalainen juristi, pankinjohtaja ja virka- ja valtiopäivämies.

Boijen vanhemmat olivat everstiluutnantti Otto Christer Boije af Gennäs ja Anna Margareta Montgomery ja puoliso vuodesta 1843 Henrika Rosina Gustava Ehrnrooth (k. 1855), kenraalimajuri Gustaf Adolf Ehrnroothin tytär. Boije tuli ylioppilaaksi 1823 ja suoritti tuomarintutkinnon 1828. Kihlakunnantuomarin arvon Boije sai 1828. Hänestä tuli Turun hovioikeuden ylimääräinen notaari 1830, Turun ja Porin läänin 2. varalääninsihteeri 1835, Loviisan tullinhoitaja 1841, Viipurin tullinhoitaja 1855 ja Suomen Pankin Pietarin vaihtokonttorin johtaja 1861, mistä tehtävästä hän erosi 1870. Valtiopäiväedustaja aatelissäädyssä hän oli 1872.

Eversti, valtiopäivämies Adolf Vilhelm Boije af Gennäs oli Boijen veli.

## Lähteet
Öölannin vesistöalue

**Öölannin vesistöalue** (, vesistöaluetunnus 119) muodostuu Öölannin saaren kaikista vesistöistä, jotka laskevat Itämeren pääaltaaseen. Vesistöalueen kokonaispinta-ala on 1&nbsp;354 neliökilometriä. Se on yksi Ruotsin päävesistöalueista.

## Lähteet
Ármann Kr. Einarsson

**Ármann Kr. Einarsson** (30. tammikuuta 1915 – 15. joulukuuta 1999) oli islantilainen kirjailija ja opettaja. Hän on ollut Islannin tunnetuimpia lastenkirjailijoita. Hän julkaisi vuodesta 1937 lähtien yli 40 lastenkirjaa, jotka sisältävät seikkailuja ja jännitystä. Lisäksi hän on kirjoittanut novelleja ja näytelmiä. *Árna í Hraunkoti* on kahdeksanosainen lastenkirjasarja, joka ilmestyi 1952–1960.

## Lähteet
Mukhiani

**Mukhiani** () on Georgian pääkaupungin Tbilisin pohjoinen lähiö. Se kuuluu Tbilisin Gldani-Nadzaladevin piirikuntaan.
Keltakeisariahven

**Keltakeisariahven** (*Aulonocara baenschi*) on kirjoahventen (Cichlidae) heimoon ja afrikankirjoahventen (Pseudocrenilabrinae) heimoon kuuluva Malawin Njassajärvessä elävä kalalaji.

Keltakeisariahvenen maksimipituus on 13 senttimetriä.
 
Keltakeisariahventa tavataan kotoperäisenä Njassajärvessä Nkhomon riutalla. Kannan suojelemiseksi sitä kasvatetaan lähiseudulla ja poikaset istutetaan riutalle.

## Lähteet
Coffeen piirikunta (Alabama)

**Coffeen piirikunta** on piirikunta Alabaman osavaltiossa Yhdysvalloissa, jossa asui 52&nbsp;342 asukasta vuonna 2019. Väkiluku nousi vuosien 2010 ja 2019 välillä lähes viidellä prosentilla. Piirikunnan hallintokeskukset ovat Elban ja Enterprisen kaupungit, joista Enterprise on piirikunnan suurin kaupunki. Piirikunta perustettiin 29. joulukuuta 1841 ja se nimettiin John Coffeen mukaan.

## Väestö
Piirikunnan 52&nbsp;342 asukkaasta suurin osa (50,8&nbsp;%) on naisia. Yli 65-vuotiaita väestöstä on 17,3&nbsp;% ja alle 18-vuotiaita 23,7&nbsp;%. 4&nbsp;% asukkaista on syntynyt ulkomailla. Piirikunnassa on 19&nbsp;924 kotitaloutta. Yhdessä kotitaloudessa asuu keskimäärin 2,56 ihmistä. Veteraaneja on 6&nbsp;285. Piirikunnan vuoden 2016 presidentinvaaleissa äänestäneistä 76,4&nbsp;% äänesti republikaanien ehdokasta Donald Trumpia, ja aiemminkin piirikunnassa ollaan äänestetty paljon republikaaneja. Väestön keski-ikä on 39,3 vuotta.

## Lähteet
Einarsson

**Einarsson** on muun muassa seuraavien islantilaisten henkilöiden sukunimi:

* Ármann Kr. Einarsson (1915–1999), kirjailija ja opettaja
* Logi Már Einarsson (s. 1964), poliitikko
* Sigfús Einarsson (1877–1939), säveltäjä
* Sigurbjörn Einarsson (1911–2008), pappi ja teologian tohtori
* Sigurður Einarsson (s. 1962), keihäänheittäjä
* Snorri Einarsson (s. 1986), norjalais-islantilainen maastohiihtäjä
* Vilhjálmur Einarsson  (1934–2019), kolmiloikkaaja ja olympiamitalisti.
Joulu Norjassa

**Norjalaisessa joulussa** on samoja perinteitä kuin Suomessakin, mutta Norjan joulussa ilmenee kuitenkin eroja. Norjassa joulunvietto aloitettiin 10. ja 11. vuosisadalla.

Norjassa jouluun valmistaudutaan jo marraskuun lopulla paistamalla vähintään seitsemän erilaista joululeivonnaista, ostamalla lahjoja ja menemällä joulukonserttiin.

Joulun aikaan Norjassa syödään monia erilaisia kakkuja ja keksejä. Julekake on yksi suosituimmista leivistä. Se sisältää rusinoita, sokeroitua kuorta ja kardemummaa.

Riisipuuro tarjoillaan jouluaattona sokerin ja kanelin kanssa. Pääateria on sianliha tai lampaan kylkiluut. Niitä tarjoillaan punakaalin, kuminan, etikan ja perunoiden kanssa. Joissain Norjan osissa syödään myös turskaa ja kalkkunaa.

## Lähteet

## Aiheesta muualla
Manuel Baum

**Manuel Baum** (s. 30. elokuuta 1979) on saksalainen jalkapallovalmentaja ja entinen maalivahti.

## Ura

Baum pelasi urallaan maalivahtina Saksan alasarjajoukkueissa. Hän aloitti uransa TSV 1860 Münchenin juniorijoukkueessa ja pelasi myöhemmin FC Ismaningin ja FC Unterföhringin joukkueissa.

Valmennusuransa Baum aloitti FC Unterföhringin pelaavalmentajana vuonna 2006. Hän luotsasi seuraa kolme vuotta ja lopetettuaan aktiivuransa Baum siirtyi kesällä 2009 FT Starnbergin päävalmentajaksi. Vuonna 2011 ura jatkui SpVgg Unterhachingissa ensin Heiko Herrlichin apuvalmentajana sekä sittemmin joukkueenjohtajana ja lyhyen aikaa päävalmentajana tammikuusta maaliskuuhun 2014.

Kesällä 2014 Baum siirtyi FC Augsburgin organisaatioon juniorivalmentajaksi. Hän toimi marras-joulukuussa 2015 lyhyesti Augsburgin reservijoukkueen päävalmentajana. Joulukuussa 2016 Baumista tuli Augsburgin edustusjoukkueen päävalmentaja. Baumin johdolla Augsburg säilytti kaudella 2016/17 sarjapaikkansa ja sijoittui lopulta Bundesliigassa sijalle 13. Baum luotsasi seuraavalla kaudella pykälää korkeammalle. Hän sai potkut seurasta huhtikuussa 2019.

Kesällä 2019 Baumin ura jatkui Saksan alle 20-vuotiaiden maajoukkueen päävalmentajana. Hän valmensi lyhyen aikaa myös Saksan alle 18-vuotiaiden maajoukkuetta, kunnes palasi syyskuussa 2020 Bundesliigaan kriisiseura Schalken päävalmentajaksi kesään 2022 ulottuvalla sopimuksella. Baum ei saanut joukkueen peliesityksiä parantumaan, vaan tappioputki venyi 28 perättäiseen otteluun. Seurajohto erotti hänet joulukuussa 2020.

## Lähteet
Päivä on tehnyt kierroksensa

**Päivä on tehnyt kierroksensa: Väinö Linna muistelee** on Panu Rajalan vuonna 2020 toimittama elämäkerta kirjailija Väinö Linnasta. Se on koostettu ääninauhoista, joille Linna kertoi elämästään ja romaaneistaan. Laajaa audiomateriaalia on tiivistetty, mutta Linnan oma ääni on pyritty säilyttämään. Elämänvaiheidensa lisäksi hän puhuu laajasti merkittävimmistä romaaneistaan *[[Tuntematon sotilas]]* ja *[[Täällä Pohjantähden alla]]*. Hän kertoo myös rauenneesta Messias-projektistaan.

Linna ei koskaan kirjoittanut omaelämäkertaansa. *Päivä on tehnyt kierroksensa* -teoksessa hän on kuitenkin minä-kertojana: "Ja niin minä aloin imeytyä *Tuntemattomaan sotilaaseen* sitten, hiljaa siinä." Kesästä 1940 Linna kertoo: "Sen teki vielä niin mukavaksi se, että siellä mulla oli pienoinen romanssi, aivan viaton, ei edes mitään fyysistä kosketusta koskaan."

*Päivä on tehnyt kierroksensa* on jaettu lukuihin

*Suku ja perhe
*Lapsuus ja nuoruus
*Tehtaassa Tampereella
*Sotaväessä
*Jatkosodassa
*Päämäärä
*Musta rakkaus
*Tuntematon sotilas
*Täällä Pohjantähden alla.

## Vastaanotto
Verkkouutisten Juha-Pekka Tikka kirjoittaa: "Elämäntarinaansa kertova Väinö Linnan ”ääni” kirjassa tuo paljon lisää yhä käytävään keskusteluun muun muassa Täällä Pohjantähden alla -teossarjan historiallisuudesta." Demokraatti-lehden Kari Sallamaa: "Uutta paljon tutkitusta kirjailijasta antologia ei juurikaan anna, mutta kiintoisia tulkintoja kosolti."

## Lähteet

## Aiheesta muualla
*Aamulehti: Kirjasyksyyn rävähtää iso yllätys: Väinö Linnan muistelmat ilmestyvät Panu Rajalan toimittamina – teksti perustuu arkistossa säilyneisiin kymmenien tuntien haastattelunauhoituksiin
*Satakunnan Kansa: Väinö Linna avautuu vaikeista psyykkisistä ongelmistaan kymmenien tuntien ääninauhoilla – syksyllä 1960 hän pelkäsi tulevansa hulluksi
*Sveriges Radio: Juhlaohjelma: Väinö Linna – tunnetumpi kuin sotilaansa
*Siltala: Päivä on tehnyt kierroksensa
Kuparitaistelija

**Kuparitaistelija** (*Betta burdigala*) on guramien (Osphronemidae) heimoon ja paratiisikalojen (Macropodusinae) alaheimoon kuuluva trooppisissa vesissä elävä äärimmäisen uhanalainen kalalaji.

Kuparitaistelijan maksimipituus on 2,5 cm.

Kuparitaistelijaa on tavattu ainoastaan Indonesiasta Bangkan saaren turvesuometsien lammikoista. Metsätalouden muutokset ja alueen tinakaivokset uhkaavat sen olemassaoloa. 

## Lähteet
Rikkikeisariahven

**Rikkikeisariahven** (*Aulonocara maylandi*) on kirjoahventen (Cichlidae) ja afrikankirjoahventen (Pseudocrenilabrinae) heimoihin kuuluva Malawin Njassajärvessä elävä kalalaji. Se on luokiteltu äärimmäisen uhanalaiseksi lajiksi.

Rikkikeisariahvenen maksimipituus on 15 senttimetriä.
 
Rikkikeisariahventa tavataan kotoperäisenä Njassajärvessä. Sitä tavataan yleensä hiekkapohjalla kallioriuttojen välittömässä läheisyydessä.

## Lähteet
Diplodocidae

**Diplodocidae** oli myöhäisjurakaudella elänyt dinosaurusheimo. Sen jäsenet olivat suuria kasvinsyöjiä, niillä oli pitkät kaulat, joita tasapainottivat vielä pidemmät piiskamaiset hännät. Niillä oli pidemmät takaraajat kuin eturaajat, toisin kuten esimerkiksi Brachiosauridae-heimolla. Yksi suurimmista  heimon jäsenistä oli Amphicoelias, joka oli jalkapallokentän pituinen. Diplodocidae-heimon jäseniä oli erikokoisia kymmenen metrin pituisesta Amargasauruksesta aina kahdenkymmenenviiden metrin pituisiin Diplodocuksen ja Barosauruksen tyyppisiin jättiläisiin. Suurin osa niistä oli suurikokoisia, kevytrakenteisia ja onttoluisia.
Canon EOS 250D

**Canon EOS 250D** on Canonin 10. huhtikuuta 2019 julkistama digitaalinen järjestelmäkamera. Siinä on 24 megapikselin APS-C-kokoinen CMOS-kenno. Kameralla voi kuvata viisi kuvaa sekunnissa ja videoida Ultra HD -laadulla enintään 25 kuvaa sekunnissa ja FullHD-laadulla enintään 60 kuvaa sekunnissa. Kamerassa on kosketusnäyttö ja tuki Bluetoothille ja Wi-Fi:lle. Kosketusnäyttö on kääntyvä ja sen koko on kolme tuumaa. Kameran runko painaa akun kanssa 449 grammaa.

Kamera tunnetaan Japanissa nimellä Canon EOS Kiss X10 ja Pohjois-Amerikassa nimellä Canon EOS Rebel SL3.

## Lähteet

## Aiheesta muualla
* Canon EOS 250D Canonin sivuilla
Stellan Arvidson

**Stellan Arvidson** (1902 Vänersborg, Ruotsi – 1997) oli ruotsalainen poliitikko, kirjailija ja kirjallisuudentutkija. Hän väitteli filosofian tohtoriksi ja oli 1980-luvulla vierailevana professorina Greifswaldin yliopistossa (silloin DDR). Arvidsonin kaunokirjallista tuotantoa sävyttää sosialismi, jossa on piirteitä uskonnollisuudesta. Hänen puolisonsa oli Britta Stenholm (1916–2002).

Arvidson oli valtiopäivillä ja 1957–1968 toisen kamarin sosialidemokraattien johtajana. Hän oli Ruotsin peruskoulu-uudistuksen vaikuttajia ja Ruotsi–Neuvostoliitto-seuran ja Svenska Fredskommitténin jäsen ja Ruotsi–DDR-seuran puheenjohtaja. Ruotsalainen professori Birgitta Almgren on kirjoissaan *Inte bara Stasi* ja *Inte bara spioner* käsitellyt DDR:n vakoilutoimia Ruotsissa ja herättänyt kysymyksiä Arvisonin osuudesta niissä. Almgren on kirjoittanut hänestä myös elämäkerran.

## Lähteet

## Kirjallisuutta
*
Rauta(II)sitraatti

**Rauta(II)sitraatti** eli **ferrositraatti** FeC6H6O7 on rauta- ja sitraatti-ionien muodostama ioniyhdiste. Se esiintyy monohydraattina FeC6H6O7·H2O. Se muodostaa liuoksissa monimutkaisia koordinaatiokomplekseja Fe2+ ja sitraatti-ionien välille.

Huoneenlämpötilassa rauta(II)sitraatti on valkoista rombisia kiteitä muodostavaa kiinteää ainetta. Yhdiste ei liukene veteen mutta liukenee etanoliin ja asetoniin. Rauta(II)sitraattia on käytetty lisäaineena eläinten rehuissa. Aine on paramagneettista.

Rauta(II)sitraattia voidaan valmistaa antamalla sitruunahapon reagoida rautajauheen kanssa. Toinen tapa on natriumsitraatin reaktio ferrosulfaatin kanssa.

## Lähteet
Pianosonaatti nro 5 (Beethoven)

Ludwig van Beethoven sävelsi **viidennen [[pianosonaatti]]nsa** (op. 10 nro 1) vuosien 1796–1798 välillä. Se on c-mollissa ja on usein tullut kutsutuksi ”pieneksi c-mollisonaatiksi”. Sonaatti on omistettu kreivi Johann Georg von Browne-Camusin vaimolle, Anna Margarete von Brownelle, kuten muutkin opuksen 10 sonaatit (nro 6, nro 7).

Musiikkikriitikko Joachim Kaiser piti Beethovenin 5. pianosonaattia myrskyisämpänä kuin 8. pianosonaattia (”Pateettinen”).

## Osat
# Allegro molto e con brio
# Adagio molto
# Finale. Prestissimo

## Lähteet

## Aiheesta muualla

* [IMSLP: nuotteja](https://imslp.org/wiki/Piano_Sonata_No.5%2C_Op.10_No.1_(Beethoven%2C_Ludwig_van))
Rauta(III)sitraatti

**Rauta(III)sitraatti** eli **ferrisitraatti** FeC6H5O7 on rauta- ja sitraatti-ionien muodostama ioniyhdiste. Se esiintyy yleensä kidevedellisenä pentahydraattina FeC6H5O7·5H2O. Se muodostaa liuoksissa useita erilaisia koordinaatiokomplekseja ferri-ionien Fe3+ ja sitraatti-ionien välille. Ferrisitraattikompleksit vaikuttavat eräiden organismien aineenvaihduntaan edesauttaen raudan imeytymistä ravinnosta. Sitraatit, joita vapautuu kasvien juurista ja tietyistä mikro-organismeista, voivat kaapata rautayhdisteitä maaperästä. Esimerkiksi ferrihydroksidi reagoi sitraattien kanssa muodostaen veteen liukenevia komplekseja. Tämä mahdollistaa monimutkaisempien organismien raudan saannin.

Huoneenlämpötilassa rauta(III)sitraatti on punertavan ruskeaa kiteistä ainetta. Yhdiste liukenee veteen muttei etanoliin. Rauta(III)sitraattia on käytetty sinikopiopapereissa, koska se on valolle herkkää. Sillä on myös käyttöä lääketieteessä.

## Lähteet
Rautasitraatti

**Rautasitraatti** voi viitata ainakin seuraaviin yhdisteisiin:

* Rauta(II)sitraatti eli ferrositraatti
* Rauta(III)sitraatti eli ferrisitraatti
Ellinor

**Ellinor** on arabialaisperäinen naisen etunimi, joka on levinnyt Eurooppaan todennäköisesti maurien välityksellä 1000–1100-luvulla. Nimen merkitys on ’Jumala on valoni’. Ellinoriin pohjautuvia nimiä ovat muun muassa Eleonora ja Noora.

Digi- ja väestötietoviraston mukaan Suomessa on tilastoitu elokuuhun 2023 mennessä noin 610 Ellinor-nimistä naista.

## Nimipäivät
Suomenruotsalaisessa kalenterissa Ellinorin nimipäivä on 11.&nbsp;heinäkuuta. Nimi lisättiin almanakkaan vuonna 1995.

Ellinorilla on nimipäivä myös Norjassa (14.&nbsp;huhtikuuta) ja Ruotsissa (11.&nbsp;heinäkuuta).

## Tunnettuja Ellinoreja
* Ellinor Ivalo (1875–1957), suomalainen järjestöjohtaja
* Ellinor Mend (1896−1952), suomalainen sarjakuvataiteilija
* Ellinor Rafaelsen (s. 1945), norjalainen kirjailija

## Lähteet

## Aiheesta muualla
* Etunimien taivutus: Ellinor (Kotimaisten kielten keskuksen verkkojulkaisu)
Stina Aronson

**Stina Aronson**, kirjailijanimet **Sara Sand** ja **Mimmi Palm**, (1892 Tukholma, Ruotsi – 1956 Uppsala, Ruotsi) oli ruotsalainen kirjailija ja opettaja.

Aronson kuvasi tunnetuimmissa kirjoissaan Norrbottenin köyhien ihmisten elämää ja seudun lestadiolaisuutta. Teoksessa *Den fjärde vägen* (1950) on luonnonmystiikkaa Ruotsin Lapin suomalaisseuduilla. Pohjoisia aiheita hän on käsitellyt myös novelleissaan kokoelmassa *Sång till polstjärnan* (1948). Runokokoelma *Kantele: dikter* ilmestyi 1949 (Norstedts).

## Palkinnot ja tunnustukset
* De Nion suuri palkinto 1956
* Svenska Dagbladetin kirjallisuuspalkinto 1948

## Lähteet

## Aiheesta muualla
Johan Gustaf Schatelowitz

**Johan Gustaf Schatelowitz** (15. tammikuuta 1807 Pyhtää – 2. joulukuuta 1871 Uusikaupunki) oli suomalainen maanviljelysneuvos ja valtiopäivämies.

Schatelowitzin vanhemmat olivat kapteeni Gustaf Erik Schatelowitz ja Ulrika Bruun ja puoliso vuodesta 1849 Johanna Augusta Lovisa Wrede (k. 1893). Schatelowitz kävi Haminan piirikoulua 1812–1818 ja tuli ylioppilaaksi 1822 Turussa. Hän omisti Pyhtään Stockforsin kartanon vuoteen 1870, maanviljelysneuvos hänestä tuli 1861. Schatelowitz aateloitiin 1863. Hän toimi myös Uudenkaupungin viinapolttimon valvojana. Valtiopäiväedustaja aatelissäädyssä hän oli 1863–1864 ja 1867.

## Lähteet
Tommy Koponen

**Tommy Koponen** (3. helmikuuta 1972 Hankasalmi) on suomalainen liikunnanopettaja ja salibandyvalmentaja sekä entinen pelaaja. Koponen on toiminut Seinäjoen Peliveljien päävalmentajana vuodesta 2006 lähtien. Koponen kuuluu myös seuran perustajiin ja pelasi seuran edustusjoukkueessa vuosina 1994–2006. Koponen toimii seuran edustusjoukkuetta hallinnoivan SPV Salibandy Oy:n toimitusjohtajana sekä SPV ry:n varapuheenjohtajana. Koponen on voittanut valmentajana kolme salibandyn Suomen mestaruutta: 2012, 2013 ja 2015.

Koulutukseltaan Koponen on valmistunut liikuntatieteiden maisteriksi vuonna 2000 ja toimii liikunnanopettajana Seinäjoen yhteiskoulussa. Koponen on naimisissa ja hänellä on kolme lasta. 

## Lähteet
Axel Gustaf August Palmfelt

**Axel Gustaf August Palmfelt** (14. marraskuuta 1804 Luopioinen – 5. joulukuuta 1876 Luopioinen) oli suomalainen juristi ja valtiopäivämies.

Palmfeltin  vanhemmat olivat eversti Gustaf Karl Palmfelt  ja Katarina Margareta Favorin ja puoliso vuodesta 1828 Augusta Ulrika Johanna Piper (k. 1865). Palmfelt tuli ylioppilaaksi 1821 ja suoritti tuomarintutkinnon 1827. Varatuomarin arvon Palmfelt sai 1833. Hän oli Turun hovioikeuden auskultantti 1927 ja Vaasan hovioikeuden auskultantti 1828, hovioikeuden ylimääräinen kanslisti hänestä tuli 1829. Palmfelt oli myös tilanomistaja Luopioisten Kantolassa. Valtiopäiväedustaja aatelissäädyssä hän oli 1863–1864.

## Lähteet
Erik Asklund

**Erik Asklund** (1908 Tukholma, Ruotsi – 1980 Tukholma, Ruotsi) oli ruotsalainen kirjailija. Hän aloitti kirjailijana Fem unga -kirjailijaryhmän antologiassa vuonna 1929 ja kokeili romaani- ja proosamuodolla. Myöhemmissä teoksissaan hän kuvasi Tukholman ja sen saariston idylliä. Omaelämäkerralliseen sarjaan *Boken om Manne* kuuluu viisi teosta.

## Lähteet

## Aiheesta muualla
Matti Gustafson

**Matti Juhani Gustafson** (30. marraskuuta 1936 Helsinki – 1. marraskuuta 2020 Riihimäki) oli suomalainen konsuli ja kulttuuriasiainneuvos, joka työskenteli pitkään opetus- ja kulttuuriministeriössä ja edisti Suomen ja muiden maiden kulttuuriyhteistyötä.

Gustafson vietti lapsuutensa Riihimäellä ja suoritti siellä ylioppilastutkinnon vuonna 1955. Hän opiskeli Helsingin yliopistossa pohjoismaisia kieliä ja englantia ja valmistui filosofian kandidaatiksi vuonna 1962 sekä sai maisterin arvon 1964. Hän jatkoi opintojaan Lontoossa ja Reykjavíkissa sekä ASLA-Fulbright-stipendiaattina Yhdysvalloissa.

Gustafson työskenteli Yleisradiossa kuuluttajana 1963–1974 ja aloitti uransa opetusministeriössä vuonna 1967 esittelijänä. Hän eteni  Kalervo Siikalan alaisuudessa kulttuuriasiainneuvokseksi 1980, apulaisosastopäälliköksi 1987 ja kansainvälisten asioiden johtajaksi. Hän jäi eläkkeelle vuonna 1998. Hänelle myönnettiin konsulin arvo vuonna 2002.

Gustafson hoiti runsaasti erilaisia luottamustehtäviä, jotka liittyivät Suomen ja muiden maiden kulttuurivaihtoon, muun muassa Pohjoismaiden Neuvoston toiminnassa, Suomen Lontoon-instituutin ja muiden säätiöiden hallituksessa.

## Lähteet
Kefpodoksiimi

**Kefpodoksiimi** (C15H17S2N5O5) on kefalosporiineihin kuuluva orgaaninen yhdiste. Yhdistettä käytetään on lääketieteessä antibioottina.

## Ominaisuudet ja käyttö
Kefpodoksiimi kuuluu niin kutsuttuihin kolmannen sukupolven kefalosporiineihin ja sen antibioottisen ominaisuudet perustuvat muiden kefalosporiinien tavoin bakteerien soluseinän biosynteesin estämiseen. Se tehoaa erityisesti gramnegatiivisiin bakteereihin. grampositiivisia bakteereja vastan sen teho on heikompi, mutta se tehoaa esimerkiksi eräisiin streptokokkeihin. Lääkeaine on suhteellisen stabiili beetalaktamaaseja vastaan. Useimmiten sitä käytetään aihiolääkkeenään kefpodoksiimiproksetiilina, joka annostellaan tablettina. Kefpodoksiimia voidaan käyttää esimerkiksi keuhkokuumeen, ihotulehdusten ja virtsatulehdusten hoidossa.

## Haittavaikutukset
Kefpodoksiimi voi aiheuttaa haittavaikutuksinaan huonovointisuutta, ripulia ja allergisia iho-oireita. Myös maksan entsyymiarvot voivat kohota.

## Valmistus
Kefpodoksiimi on puolisynteettinen yhdiste. Sen valmistamiseksi lähtien 7-aminokefalosporaanihaposta on kehitetty useita menetelmiä.

## Lähteet
Soikkoluikka

**Soikkoluikka** (*Eleocharis ovata*) on sarakasvien (Cyperaceae) heimoon, pilliluikkien (*Eleocharis*) sukuun kuuluva kasvilaji. Soikkoluikka muistuttaa paljolti *[[Eleocharis obtusa]]* ja *[[Eleocharis engelmannii]]* -lajeja.

Soikkoluikka muodostaa tiiviitä mättäitä, ja sen varret ovat suoria sekä kasvutavaltaan pystyjä. Varret ovat halkaisijaltaan 0,2–2 mm ja kasvavat tavallisesti erikorkuisiksi. Soikkoluikalla on kaksi lehteä, jotka ovat surkastuneet hyvin pieniksi ja tuppimaisiksi varren tyvelle. Kukintona on varren kärjessä yksittäin sijaitseva tähkä. Tähkä on muodoltaan soikea tai munanmuotoinen ja 5–13 mm pitkä. Tähkässä on 15–150 pientä ja rakenteiltaan pelkistynyttä kukkaa. Kukista kehittyvät pähkylämäiset hedelmät ovat 0,9–1,3 mm pitkiä.

## Lähteet
* Minnesota Wildflowers: ''Eleocharis ovata'' (Ovate Spikerush) 

## Aiheesta muualla
* Laji.fi: Soikkoluikka (''Eleocharis ovata'')
* JSOTR Global Plants: ''Eleocharis ovata'' 
* Integrated Taxonomic Information System (ITIS): ''Eleocharis ovata'' 
* Global Biodiversity Information Facility (GBIF): ''Eleocharis ovata'' 
* Flora of North America: ''Eleocharis ovata''
Lars Henrik Gustaf Langenskjöld

**Lars Henrik Gustaf Langenskjöld** (19. tammikuuta 1805 Sääksmäki – 12. toukokuuta 1879 Helsinki) oli suomalainen juristi, tuomari ja virka- ja valtiopäivämies.

Langenskjöldin vanhemmat olivat maaherra, everstiluutnantti Anders Gustaf Langenskiöld ja Hedvig Gustava Gripenberg ja puoliso vuodesta 1846 Hildur Heloise Amanda Björkstén (k. 1856). Langenskjöld tuli ylioppilaaksi 1821 ja suoritti tuomarintutkinnon ja kameraalitutkinnon 1827. Varatuomarin arvon hän sai 1831 ja valtioneuvoksen arvon 1861. Hänestä tuli Vaasan hovioikeuden ylimääräinen kanslisti 1828 ja  kanslisti 1834 ja Viipurin hovioikeuden notaari 1839. Mikkelin tuomiokunnan tuomariksi Langenskjöld tuli  1841 ja Viipurin läänin lääninsihteeriksi 1845. Hän oli Suomen Pankin johtokunnan jäsen 1858–1861 ja Viipurin laamannikunnan vt. laamanni 1864–1868. Valtiopäiväedustaja aatelissäädyssä hän oli 1872 ja 1877–1878.

Lars Henrik Gustaf Langenskjöldin veli oli senaattori, kuvernööri, vapaaherra Fabian Langenskiöld.

## Lähteet
Rauta(II)jodidi

**Rauta(II)jodidi** eli **ferrojodidi** FeI2 on rauta- ja jodidi-ionien muodostama ioniyhdiste. Se esiintyy kidevedettömän anhydraatin lisäksi tetrahydraattina FeI2·4H2O.

Normaaliolosuhteissa rauta(II)jodidi on harmahtavaa jauhetta, joka kiteytyessään muodostaa punertavan violetteja heksagonisia kiteitä. Kiderakenne on samanlainen kuin kadmiumjodidilla CdI2. Yhdiste liukenee veteen samoin kuin etanoliin ja eetteriin. Aine on erittäin hygroskooppista, ja sen vesiliuos hapettuu ilman vaikutuksesta.

Rauta(II)jodidia voidaan valmistaa suoraan alkuaineistaan, helpommin kuin muita raudan +2 hapetusluvun halideja. Sen tetrahydraatilla on kemiassa käyttöä alkalimetallien jodidien valmistuksessa ja katalyyttinä.

## Lähteet
Kirjallisuusvuosi 1777

**Kirjallisuusvuosi 1777** käsittelee vuoden 1777 tärkeitä kirjallisuuden tapahtumia, uutisia ja julkistuksia.

## Tapahtumia
* Henrik Gabriel Porthan nimitettiin Turun akatemian kaunopuheisuuden (retoriikan) professoriksi.
* Ensimmäinen latvialainen runoilija oli Jēkabs Ķikulis, joka julkaisi lauluja oman aikansa hengessä.

## Julkaisuja
* Hugh Blair &ndash; *Sermons*
* Edmund Burke &ndash; *Letter to the Sheriffs of Bristol*
* James Cook &ndash; *A Voyage Toward the South Pole*
* August Wilhelm Hopel &ndash; *Topographische Nachrichten von Lief und Ehstland*
* John Howard &ndash; *The State of the Prisons in England and Wales* (vankilaolojen parantaminen)
* David Hume &ndash; *The Life of David Hume*
* Antoine Lavoisier &ndash; *Sur la combustion en general* ('Yleisesti palamisesta', kemiaa)
* Hannah More &ndash; *Essays*
* Maurice Morgann &ndash; *An Essay on the Dramatic Character of Sir John Falstaff*
* Joseph Priestley &ndash; *Disquisitions Relating to Matter and Spirit*
* Joseph Priestley &ndash; *The Doctrine of Philosophical Necessity Illustrated*
* Isaac Reed &ndash; *The Repository*
* William Robertson &ndash; *The History of America*
* Philip Dormer Stanhope, 4th Earl of Chesterfield &ndash; *Characters*

## Palkintoja

## Lähteet
Bats (elokuva)

**Bats** on vuonna 1999 ensi-iltansa saanut yhdysvaltalainen kauhuelokuva. Elokuva kertoo mutatoituneista lepakoista, jotka aiheuttavat kauhua teksasilaisessa kaupungissa.

## Juoni
Mutatoituneet lepakot, joiden älykkyyttä lisättiin ja joista tehtiin kaikkiruokaisia geneettisessä kokeilussa, tappavat ihmisiä teksasilaisessa pikkukaupungissa. Lepakkoasiantuntija Sheila Casper (es. Dina Meyer) kutsutaan kaupunkiin auttamaan viranomaisia tartunnan leviämisen estämisessä.

## Rooleissa

## Aiheesta muualla
*
Rauta(III)jodidi

**Rauta(III)jodidi** (FeI3) on rauta- ja jodidi-ionien muodostama ioniyhdiste. Väriltään se on mustaa. Kiinteä FeI3 ei ole stabiilia ja se on ainoa raudan  hapetusluvun +3 tai +2 halidi, jota ei voida helposti valmistaa. Sitä on kuitenkin pystytty tuottamaan joitain milligrammoja seuraavalla reaktiolla (heksaania liuottimena käyttäen ja &minus;20&nbsp;°C lämpötilassa):

:Fe(CO)5\ + I2 ->[\text{heksaania}] Fe(CO)4I2\ + CO ->[{}\atop\ce{1/2I2} + \ce{h\nu}][\text{-20 °C}] (v)FeI3\ + 4CO

kun ilma ja kosteus ovat tarkasti pois suljettuja.

## Lähteet
Listen to Me Marlon

**Listen to Me Marlon** on vuonna 2015 ensi-iltansa saanut brittiläinen dokumenttielokuva yhdysvaltalaisnäyttelijä Marlon Brandosta. Elokuvan on ohjannut Stevan Riley, ja se on kerrottu pääasiassa Brandon salassa pitämien ääninauhojen avulla.

## Vastaanotto

## Lähteet
Don Broco

**Don Broco** on brittiläinen rockyhtye, joka perustettiin Bedfordin kaupungissa vuonna 2008. Yhtyeeseen kuuluvat laulaja Rob Damiani, kitaristi Simon Delaney, rumpalisti Matt Donnelly ja basisti Tom Doyle. Yhtye on julkaissut neljä studioalbumia ja EP-levyä.

## Jäsenet
### Nykyiset
* Rob Damiani – laulu (2008–)
* Simon Delaney – kitara (2008–)
* Matt Donnelly – rummut, laulu, taustalaulu (2008–)
* Tom Doyle – basso, musiikkiohjelmointi (2012–)

### Entiset
* Luke Rayner – basso (2008–2012)

## Diskografia
### Studioalbumit
* *Priorities* (2012)
* *Automatic* (2015)
* *Technology* (2018)
* *Amazing Things* (2021)

### EP:t
* *Living the Dream* (2008)
* *Thug Workout* (2008)
* *Big Fat Smile* (2011)
* *You Wanna Know* (2013)

## Lähteet
Synsam

**Synsam Group** on Pohjoismaiden johtava optikkoketju, joka tarjoaa laajan valikoiman silmien terveyteen ja silmälasimuotiin liittyviä tuotteita ja palveluja. Synsam Groupin valikoima rakentuu asiakkaiden erilaisiin elämäntyyleihin ja tarpeisiin. Synsam tarjoaa silmälasien hankkimiseen Synsam Lifestyle -sopimusta.

Konsernilla on noin 4 000 työntekijää ja sen liikevaihto oli noin 7,1 miljardia Ruotsin kruunua vuonna 2025. Synsam Groupilla on liiketoimintaa Ruotsissa, Suomessa, Norjassa ja Tanskassa. Pohjoismaissa on noin 600 myymälää, jotka toimivat Synsam-, Synsam Outlet- ja Profil Optik -brändien alla. Digitalisaation, sopimusmyynnin ja muiden innovatiivisten konseptien myötä Synsam Groupilla on vahva asema pohjoismaisilla optiikkamarkkinoilla, muun muassa asiakastyytyväisyydessä, tuotetarjonnassa ja ESG:ssä. Synsam Group on listattu Tukholman pörssiin.

## Valikoima ja palvelut
Synsamilla on ainutlaatuinen valikoima silmälaseja, aurinkolaseja, urheilulaseja ja piilolinssejä, jotka sisältävät sekä Synsamin omia tuotemerkkejä että tunnettuja kansainvälisiä brändejä. Palvelutarjoomaan kuuluvat myös silmälasi- ja piilolinssisopimukset sekä näöntutkimukset myymälässä ja verkossa, samoin kuin henkilökohtainen tyylinneuvonta silmälaseja sovitettaessa. Lisäksi Synsam tarjoaa asiakkailleen kestäviä vaihtoehtoja, kuten kierrätettyjä kehyksiä ja aurinkolaseja.

## Synsam Lifestyle
Synsam lanseerasi ensimmäisenä Pohjoismaissa Synsam Lifestyle -tilauspalvelun. Kiinteää kuukausimaksua vastaan asiakkaat voivat valita erilaisia tuotteita, kuten silmälaseja, aurinkolaseja ja piilolinssejä. Sopimukseen sisältyy vuosittainen vaihto, rajattomasti näöntarkastuksia, vakuutuksen katoamisen, varkauden ja vahinkojen varalta sekä maksuttomat linssien vaihdot näön muuttuessa.

## Lähteet

## Aiheesta muualla
*Synsam -ketjun kotisivu
Fem unga

**Fem unga** eli **5 unga** oli 1929 ilmestynyt antologia ja ruotsalainen kirjailijaryhmä, johon kuuluivat Artur Lundkvist, Harry Martinson, Erik Asklund, Gustav Sandgren ja Josef Kjellgren.

Ryhmän jäsenistä Asklund ja Kjellgren olivat lapsuudenystäviä ja kävivät saman vuoden kesällä Pariisissa, jossa he tapasivat Pariisin ulkopuolella asuneen Eyvind Johnsonin. Ryhmän keskeinen hahmo oli Lundkvist. Epäselvää on, oliko ryhmän koostumus sattumaa vai suunnittelun tulos.

Antologia tuli kirjakauppoihin 6. marraskuuta 1929, ja sen painos oli 2&nbsp;000 kappaletta. Kansi pohjautuu Asklundin luonnokseen. Lundqvistiin oli tehnyt vaikutuksen suomalaisten modernistien *[[Quosego]]*, ja hän tunsi tarvetta jonkinlaisen ryhmän muodostamiseen. Jäsenet olivat kuitenkin ennestään keskenään tuttuja kirjeenvaihdon kautta, vaikka tapasivat ensi kerran vasta syksyllä 1929 Lundkvistin kutsusta Kaiserhofin kahvilassa. Tapaamisajankohdasta ei ole varmuutta, oliko se juuri ennen antologian ilmestymistä elokuussa vaiko vasta syyskuussa.

## Lähteet

## Kirjallisuutta
* *Fem unga. Unglitterär antologi*. Albert Bonniers förlag, 1929. – Faksimilejulkaisu, jälkikirjoitus Ingvar Holm, Vekerum förlag, 1993
Vivan

**Vivan** on naisen etunimi. Se voi pohjautua englantilaiseen nimeen Vivian tai sen Skandinaviassa käytettyyn vastineeseen Vivianne. Lähtömuotona on latinalainen nimi *Viviana* ja adjektiivi *vivus*, jonka merkitys on ’eläväinen’. Vivan voi toisaalta olla myös Vivekan kutsumamuoto.

Digi- ja väestötietoviraston mukaan Vivan on vuoteen 2024 mennessä ollut Suomessa virallisena etunimenä noin 300–310 naisella. Heistä suurin osa on syntynyt 1940- tai 1950-luvulla.

## Nimipäivät
Vivan-nimi lisättiin suomenruotsalaiseen almanakkaan vuonna 1950. Nimipäivä on 2.&nbsp;toukokuuta.

Vuosina 1986–2000 Vivan-nimi oli mukana myös Ruotsin almanakassa. Siinä nimipäiviä olivat 30.&nbsp;joulukuuta (vuosina 1986–1992) ja 5.&nbsp;toukokuuta (vuosina 1993–2000).

## Tunnettuja Vivaneja ja Wivaneja
* Vivan Holme, oik. *Edith Sohlström* (1870–1934), suomalainen kirjailija
* Wivan Nygård-Fagerudd (s. 1964), suomenruotsalainen mezzosopraano, kulttuuritoimittaja ja yhteiskunta-aktivisti

## Lähteet

## Aiheesta muualla
* Etunimien taivutus: Vivan (Kotimaisten kielten keskuksen verkkojulkaisu)
Hääkiven rautakautinen polttokenttäkalmisto

**Hääkiven rautakautinen polttokenttäkalmisto** (**Hääkivi II**) on rautakautinen polttokenttäkalmisto Pirkanmaalla, Lempäälässä. 

Birgitan polku kulkee Hääkiven kalmiston läpi. Kalmisto, joka on pieni metsä, sijaitsee Turuntien varrella sijaitsevalla pellolla. Paikalla on Museoviraston pystyttämä muinaisjäännöskyltti sekä tietokyltti.